**Erdélyi utazás 2022. június 23-28.**

Utunk különböző pontjai sokféle képpen hatottak rám. Kezdem az elejétől.

Az első megállónk Nagyvárad volt, ahol megnéztük a Székesegyházat, melynek csodálatos udvara köszöntött minket. A templom gyönyörű és aprólékos kiépítése ámított bennünket, miközben az idegenvezető röviden elmesélte az épület történetét. Ahogy ki léptünk át mentünk az utca másik oldalára, ahol nyomban a Kanonok sor közepén találtuk magunkat, mely hosszan nyúlt a végtelenbe. Később egy térre mentünk, ahol megnéztük a Fekete-Sas palotát. Ezt követően további négy helyet látogattunk meg miután végül a szállásra értünk, ami kellemes és családias volt.

A második nap elindulva a szállásunkról, a Tordai sóbányába mentünk, ami nagyon érdekes volt. Aztán a Medve-tó néztük meg. Sétálgattunk és jól éreztük magunkat. A tó látványa érdekes volt, ugyanis a vize barna volt. Ezek után szétnéztünk a Korond-i kirakodóvásárban, ahol megannyi díszes ajándék volt. Később Tamási Áron sírjánál időztünk egy keveset, majd elfoglaltuk újabb szállásunkat.

Utazásunk harmadik napján Csíksomlyóval kezdtünk, ahol megnéztük a templomot és többen Szűz Máriához is imádkoztak. Aztán a személy szerinti kedvenc helyemre mentünk, a Szent Anna-tóhoz, ahová egy hosszú, gyönyörű sétányon keresztül jutottunk el. Igaz elfáradtunk, de úgy gondolom megérte, ugyanis a látvány felemelő volt. Mikor visszaértünk egy újabb sétányon vettünk részt, ahol húsevő növényeket csodálhattunk meg.

Negyedik napunkon városnézésre mentünk Brassóban, ahol egy csodálatos kilátóról is megtekinthettük a hely látványát. Ezután a Törcsvárat vagy másképp ,,Drakula kastélyt" néztük meg amiről az idegenvezető sok-sok érdekes dolgot mesélt.

Az ötödik napon, Segesváron voltunk, ahol őszintén szólva egy mesében éreztem magam a látvány és a hangulat együttesétől. Majd Marosvásárhelyen néztünk meg szebbnél szebb helyeket.

Az utazásunk utolsó napján szobrokat tekintettünk meg és érdekességeket tudtunk meg azokról az emberekről, akikről készült, valamint válaszokat kaptunk olyan kérdésekre, mint például, hogy miért áll itt egy magyar híresség szobra? Ezek után azonban búcsút mondtunk Erdélynek és haza utaztunk.

Összességében egy csodálatos hetünk volt a gyönyörű helyek miatt és a kedvesebbnél kedvesebb emberek miatt, akikkel jól éreztük magunkat a hét minden pillanatában. És az is biztos, hogyha bármikor újra visszatérek Erdélybe, jó emlékek töltenek majd el.

**Szabados Blanka 7. b osztályos tanuló beszámolója**